BSC-LT/ACAData huggingface dataset:
[ca] La tesi presenta un projecte poc conegut d'Enric Miralles a partir de l'anàlisi dels documents originals i de la contextualització d'aquest en la renovació dels centres històrics de les ciutats europees i, concretament, de Barcelona. A través del projecte reconeixem trets característics que ens apropen a la importància de l'obra de Miralles. Al projecte, l'arquitecte ofereix una lectura sobre el barri amb la que ens mostra les deficiències que l'urbanisme barceloní presentava en un aquest entorn històric de gran complexitat. Amb la investigació descobrim un Miralles molt complexe i atent a les influències del lloc que, en un exercici minuciós i molt personal, ofereix una alternativa als models habituals de intervenció alhora que ens apropa a una vessant menys impostada de la seva obra. D'una manera semblant, apropar-se al barri de Santa Caterina a través d'aquest projecte permet conèixer i ser conscient de la gran riquesa urbana i arquitectònica d'aquesta part de la ciutat de Barcelona. Així com de la importància registrar, estudiar i analitzar amb minuciositat tots els detalls dels entorns on intervenim com arquitectes

[en] This thesis dissertation introduces an approach to Enric Miralles' work through one of his most unknown projects. The architect's lecture about Santa Caterina's neighbourhood shows to us the deficit that Barcelona's urban planning had in relation with the complexity of the older part of the city. This project allows us discover a small but very important area of Barcelona and also a new way to work with these parts of the cities. The investigation has been done analysing some Enric Miralles graphic documents extracted from his archive
[ca] Des d'una perspectiva interseccional, s'analitzen els factors institucionals, contextuals i individuals que influeixen sobre el procés d'integració social de la joventut refugiada i sol·licitant d'asil (12-24 anys) a Catalunya (Espanya), visibilitzant les desigualtats socials i les opressions estructurals que generen formes múltiples de vulnerabilitat interseccional. S'implementa una metodologia etnogràfica multimodal que prioritza els mètodes visuals participatius.

[en] From an intersectional perspective, we analize the institutional, contextual and individual factors that influence the social integration process of young refugees and asylum seekers (12-24 years) in Catalonia (Spain), highlighting social inequalities and structural oppressions that generate multiple forms of intersectional vulnerability. We implemented a multimodal ethnographic methodology that emphasizes participatory visual methods.
[ca] Aquesta tesi doctoral aborda l'estudi de Locuras de Europa, l'última creació literària de l'escriptor i diplomàtic Diego de Saavedra Fajardo (1584-1648). Després de diversos anys al servei de Felip IV a Itàlia i a Europa central, el 1643 Saavedra va ser nombrat Ambaixador Plenipotenciari per assistir al congrés de pau a Münster. En l'ociositat que acompanyava les negociacions de pau va redactar les seves Locuras de Europa, un diàleg llucianesc que analitzava la situació política europea al final de la Guerra dels Trenta Anys. El present treball pretén posar èmfasi no només en l'anàlisi formal de l'obra, amb un estudi de les seves influències literàries i de la funció que va desenvolupar en la guerra de papers, fulls volants, relacions de successos i pamflets polítics en què s'inscrivia, sinó que també tracta de posar de manifest l'àmplia i desconeguda difusió que va tenir el text a través de l'exhaustiu estudi ecdòtic de vint manuscrits inèdits, que permet oferir un text crític qualitativament superior, que corregeix els errors i les llacunes que les edicions de referència han transmès fins a l'actualitat.

[en] This doctoral thesis deals with Locuras de Europa, the last literary work of the writer and diplomat Diego de Saavedra Fajardo (1584-1648). After several years in the service of Philip IV in Italy and Central Europe, in 1643 Saavedra was appointed Ambassador Plenipotentiary to attend the peace conference in Münster. During the inactive periods between the peace negotiations, he wrote his Locuras de Europa, a Lucianesque dialogue that analyzed the political situation in Europe at the end of the Thirty Years War. This thesis seeks to address not only the formal analysis of the work -with a study of literary influences and of the role it played in the propaganda war, news and political pamphlets- but also aims to highlight the wide and hitherto unknown circulation of the text, through the exhaustive study of twenty unpublished testimonies, which make possible a far better critical text, correcting the errors and gaps that the established editions of the work have transmitted up to now.
[ca] En aquesta Tesi Doctoral es pretén seguir aprofundint en l'estudi de l'activitat biològica del fitat, molècula que està demostrant unes inusitades, i fins fa poc desconegudes, propietats com inhibidor del desenvolupament de calcificaciones patològiques. En primer lloc, es presenten tres metodologies analítiques per a la determinació simple y sensible del myo-inositol i del fitat a nivells fisiològics. Posteriorment, es dedica un capítol a l'estudi de l'absorció oral i tòpica del fitat, avaluant després els seus efectes sobre la prevenció de calcificaciones distròfiques subepitelials. Finalment, es demostra que el fitat administrat oralment en una dosi elevada i a llarg termini no provoca problemes de biodisponibilitat i per altra banda, s'estudien els efectes de diferents sals de fitat sobre la disminució de la calciúria, demostrant-se que aquests efectes depenen bàsicament del tipus de sal emprada, essent el fitat potàssic el que provoca una disminució més important del calci urinari.

[en] The purpose of this Doctoral Thesis is to complete the knowledge of the biological activity of phytate, which is a molecule that has recently demonstrated unknown properties as an inhibitor of pathological calcifications. First of all, three analytical methodologies are presented for the simple and sensitive determination of myo-inositol and phytate at physiological levels. Next, oral and topic absorption of phytate are studied, evaluating its effects on the prevention of subepithelial dystrophic calcifications. Finally, it is demonstrated in a long-term study that oral phytate at high doses does not provoke bioavailability problems and, on the other hand, the effects of different phytate salts on urinary calcium reduction are studied, being potassium phytate the most effective salt.
[ca] Aquesta tesi se centra en l'aprenentatge informal d'una segona llengua en comunitats en línia com Livemocha i Busuu. Els objectius són: (1) analitzar el potencial de les comunitats en línia per a aconseguir resultats d'aprenentatge a llarg termini; (2) examinar les accions dels estudiants mentre construeixen oportunitats d'ús de la segona llengua en aquests entorns, i (3) explorar les potencialitats i les limitacions de les eines de les comunitats en línia. Amb la finalitat d'assolir aquests objectius, l'estudi, que s'inscriu en el marc teòric de la perspectiva sociocultural i de la teoria de l'activitat, ha utilitzat una metodologia de recerca principalment qualitativa i centrada en el mètode etnogràfic. La recerca conclou amb una reflexió crítica sobre la importància de l'autonomia de l'estudiant. S'ha destacat que l'autonomia de l'estudiant és un requisit important perquè l'experiència d'aprenentatge informal en aquests entorns sigui eficaç. A més, aquest estudi tradueix els resultats obtinguts en un conjunt de recomanacions pedagògiques dirigides a experts d'entorns d'aprenentatge, a estudiants i a professors d'idiomes, per tal de fomentar una experiència d'aprenentatge en les comunitats en línia més positiva tenint en compte, també, la seva possible aplicació en un context d'aprenentatge formal.

[en] This thesis deals with informal second language learning in online communities such as Livemocha and Busuu. The thesis' objectives are: (1) analyse the potential effectiveness of these communities for long-term learning outcomes; (2) examine learners' construction of opportunities for L2 use in these environments; (3) explore affordances and constraints of online communities. To this end, a longitudinal multiple ethnographic case study approach was used under the theoretical framework of Socio-Cultural Theory and Activity Theory (AT). The research concludes with a critical reflection on the role of learner autonomy as a prerequisite for the creation of effective learning experiences in these environments, as this study clearly demonstrates. Moreover, the study translates its findings into a set of pedagogical recommendations for platform developers, learners and teachers to maximize the advantages of L2 learning in online communities as well as establish possible applications in formal learning settings.
[ca] L'objectiu principal d'aquesta tesi és localitzar i descriure aquells paràmetres relacionats amb l'entonació i l'alineació tonal que són idiosincràtics dels parlants. Aquests paràmetres, en fonètica forense, han de poder ser útils per identificar parlants. Concretament, s'han estudiat 3 variables relacionades amb la forma de la corba d'entonació i 2 variables relacionades amb l'alineació dels pics de freqüència fonamental respecte de les síl·labes tòniques. S'ha tingut en compte la posició de les síl·labes estudiades dins les unitats d'entonació. D'altra banda, aquest treball té dos focus d'anàlisi: una anàlisi sincrònica i una altra de diacrònica. El primer focus ha servit per detectar les diferències entonatives entre diferents parlants (variació interparlant), a partir d'un corpus de lectures i un altre de parla semiespontània. El segon focus, en canvi, ha estudiat el rol del pas del temps en els patrons utilitzats pels mateixos parlants (variació intraparlant), a partir de l'anàlisi de corpus en temps aparent i en temps real. Els resultats han demostrat que es poden identificar els parlants a partir de l'anàlisi de les variables estudiades, i que aquests mantenen uns patrons pel que fa a l'entonació i a l'alineació tonal similars malgrat el pas dels anys.

[en] The primary objective of this thesis is to identify and describe the parameters related to intonation and tonal alignment patterns that are speaker-specific. In forensic phonetics these parameters should be useful for speaker identification purposes. Specifically, three variables related to the shape of the melodic line and two variables related to the alignment of F0 to stressed syllables have been studied. In addition, the position of syllables within the intonation units has been considered. On the other hand, this study involves a twofold focus of analysis, both synchronic and diachronic. The synchronic focus has been useful to detect the intonation differences between different speakers (inter-speaker variation) from the analysis of a reading and a semi-spontaneous corpus, while the diachronic focus has studied the role of time in the patterns used by individual speakers (intra-speaker variation), from the analysis of two corpora in apparent and in real time. The results have shown that it is possible to identify speakers by means of the analysis of the variables, and that they maintain similar intonation and tonal alignment patterns throughout the years.
[ca] Les cèl·lules mare embrionàries (ES) són capaces de diferenciar-se a qualsevol tipus cel·lular, una propietat coneguda amb el nom de pluripotència, i presenten un potencial il·limitat d'auto-renovació. Tot i que els mecanismes moleculars responsables per al manteniment de la pluripotència i l'auto-renovació en ES encara no es coneixen bé, estudis recents han demostrat la importància dels mecanismes epigenètics en mantenir aquests processos. Els enzims modificadors d´histones juguen un paper decisiu durant la diferenciació i el desenvolupament. Aquest estudi descriu que SMYD2 (SET and MYND domain containing protein 2), una metiltransferasa d'histones, s'indueix durant la diferenciació de cèl·lules ES i s'expressa preferentment en cèl·lules somàtiques envers cèl·lules pluripotents. Experiments de guany i pèrdua de funció mostren que el noqueig de SMYD2 en cèl•lules ES humanes promou la inducció de marcadors d'endoderm durant la diferenciació, mentre que la sobre-expressió té efectes oposats. Experiments in vivo en el peix zebra van revelar que el noqueig de smyd2a (un gen homòleg de SMYD2 humà) causa retard en el desenvolupament i formació aberrant de la cua. El fenotip dels embrions absents de smyd2a es correlaciona amb una baixa expressió de ntl i una sobre-inducció dels gens relatius a Nodal durant la gastrulació. Finalment, SMYD2 estimula l'activació de la via de senyalització BMP i promou la inducció dels gens diana de BMP2 en cèl·lules ES humanes. En general, aquests descobriments suggereixen que SMYD2 juga un paper important durant els estadis primerencs en el desenvolupament embrionari i durant la diferenciació de cèl·lules ES humanes.

[en] Embryonic stem (ES) cells are able to differentiate into any cell type, a property called pluripotency, and have unlimited potential for self-renewal. Although the molecular mechanisms responsible for maintaining self-renewal and pluripotency in ES cells are not well known, recent studies have demonstrated the importance of epigenetic mechanisms in maintaining these processes. Histone modifying enzymes play decisive roles in differentiation and development. This study describes that SMYD2 (SET and MYND domain containing protein 2), a histone lysine methyltransferase, is induced during human ES cells differentiation and it is preferentially expressed in somatic cells versus pluripotent cells. Gain and loss-of-function experiments have shown that knockdown of SMYD2 in human ES cells promotes the induction of endodermal markers during differentiation, while overexpression has opposite effects. In vivo experiments in zebrafish revealed that knockdown of smyd2a (a homologue gene of human SMYD2) causes developmental delays and aberrant tail formation. The phenotype of smyd2a-morphant embryos correlates with a low expression of ntl and over induction Nodal-related genes during gastrulation. Finally, SMYD2 is shown to stimulate the activation of BMP signaling pathway and promotes the induction of BMP2-target genes in human ES cells. Overall, these findings suggest that SMYD2 plays a critical role at early stages during development and in human ES cells differentiation.
[ca] Amb la finalitat d'assolir la salvaguarda del medi ambient i restablir les relacions entre els éssers humans amb el seu entorn, la present tesi doctoral té com a objectiu principal investigar si l'educació ambiental consubstanciada per la Constitució Federal de 1988 – CF / 88 ha repercutit en l'ensenyament superior, en especial en els cursos de la titulació Dret a Brasil, així com si els professionals i personal docent d'aquestes escoles són aptes per a aplicar als casos jurídics els preceptes de l'ambientalització curricular. Sota aquest prisma, en aquesta investigació doctoral s'analitza l'evolució històrica de la regulació del Dret ambiental a Brasil, de la seva situació colonial fins a l'adopció de la CF / 88, en especial l'article 225 i la dinàmica de la Política Nacional i Internacional d'Educació Ambiental. Al respecte, la tesi permet constatar una escassa aplicació de l'educació ambiental de manera transversal, tot i estar disciplinada a la CF / 88 i en diverses lleis i tractats en els que el Brasil és signatari. De tot això no sols es desprèn que hi ha una inaplicació de les normes reguladores de l'educació ambiental i el consegüent reflex negatiu en el sistema de justícia, sinó també la necessitat d'aportar nous mecanismes de promoció de l'ambientalització curricular en els estudis de Dret.

[en] Under the scope of safeguarding the environment and reestablishing the relations of Human Beings with their surroundings, the present research aims to verify if the environmental education embodied in the Federal Constitution of 1988 - CF / 88 has been irradiated in higher education, especially in Law of Brazil, as well as if the professionals coming from these schools are able to apply in the legal cases the precepts of environmental education. In this perspective, it was analyzed how the regulation of environmental Law of Brazil Colony was done until CF / 88, especially article 225 and the dynamics of the National and International Environmental Education Policy. The low application of environmental education was verified in a transversal way, despite being disciplined in CF / 88 and in several laws and treaties to which Brazil is a signatory. Thus, it is concluded that there is an inapplication of the norms regulating environmental education and the consequent negative impact on the justice system.
[ca] Estudi longitudinal de la retenció a tractament amb agonistes opioides, anàlisi de les diferències segons sexe, comorbiditat infecciosa i patologia dual. Bon nivell de retenció, no diferències per sexe, més retenció com més comorbiditat, sobretot patologia dual.

[en] Longitudinal study of retention to treatment with opioid agonists, analysis of differences by sex, infectious comorbidity and dual pathology. Good level of retention, no gender differences, more retention the more comorbidity, especially dual pathology.
[ca] Els mitjans de pagament a través de targetes de crèdit i dèbit són un clar exemple de mercat de dues bandes, on hi ha una plataforma que facilita la interacció de dos tipus d'agents econòmics, i on les decisions d'un conjunt d'usuaris afecten els resultats de l'altre grup d'usuaris, sense l'existència d'aquesta plataforma la interacció no podria dur-se a terme o implicaria elevats costos de transacció. A més, els canvis i avenços tecnològics dels darrers anys han afavorit la intensitat d'ús d'aquests mitjans de pagament com també la irrupció dels pagaments mòbils incrementant la competència en l'ús d'aquests mitjans de pagament.

[en] The payment through credit and debit cards are a clear example of a two-sided market, where there is a platform that facilitates the interaction of two types of economic agents, and where the decisions of one group of users affect the results of the other group of users, without the existence of this platform the interaction could not be carried out or would imply high transaction costs. In addition, the changes and technological advances of recent years have favored the intensity of use of these payment system as well as the irruption of mobile payments, increasing competition in the use of these means of payment.
[ca] La present investigació descriu els contextos d'ensenyament identificats en els quals el tiple colombià té presència actualment a través d'un mètode qualitatiu. En aquest treball es descriuen les principals característiques, enfocades a l'ensenyament del tiple a Colòmbia en els contextos educatius informal-virtual, no formal i formal. Els resultats aquí presentats aporten al corpus investigatiu relacionat amb l'ensenyament i aprenentatge dels instruments tradicionals, així com dels mètodes d'ensenyament, a través de l'anàlisi del tiple colombià en els diferents contextos. Aquesta investigació ofereix una visió de la manera en què s'aborda l'educació musical a Colòmbia avui dia, en els diferents espais de formació, així com la identificació i reconeixement dels elements característics de les músiques i els instruments tradicionals.

[en] The present research describes the teaching contexts in which the Colombian tiple is currently present using a qualitative method. This work outlines the main characteristics focused on teaching the tiple in Colombia within informal-virtual, non-formal, and formal educational contexts. The results presented here contribute to the research corpus related to the teaching and learning of traditional instruments and teaching methods, through the analysis of the Colombian tiple in different contexts. This research provides an overview of how music education is approached in Colombia today, across various educational spaces, as well as the identification and recognition of the characteristic elements of traditional music and instruments.
[ca] El Salvador registra una història de règims militars (1932-1979) i de guerra civil (1980-1992). Després de trenta anys de la signatura de la pau, el sector defensa ha estat gestionat només amb les reformes de la transició política, donant per fet que el tema militar desapareixia amb la democràcia. Això va reduir les relacions civils-militars a El Salvador al control civil en detriment dels altres elements que la componen. Per tant, aquesta investigació pretén analitzar els elements que caracteritzen les relacions civils militar per detallar quant s'ha recorregut i com ha estat l'avenç del procés de consolidació democràtica d'aquestes a partir dels Acords de Pau, i quins n'han estat reformes. Això permetrà saber si les relacions civils militars a El Salvador han aconseguit convertir la Força Armada en una administració militar al servei de l'Estat i la societat, perquè, altrament, s'estaria permetent graus d'autonomia i, potser, de poder als militars que seria inacceptable en democràcia.

[en] El Salvador records a history of military regimes (1932-1979) and civil war (1980-1992). In the thirty years since the signing of the peace accords, the defense sector has been exclusively managed with the reforms implemented during the political transition, under the assumption that military-security issues would vanish with the advent of democracy. As a result, civil-military relations (CMR) in El Salvador were relegated to civilian control to the detriment of the other elements of CMR. Thus, this research intends to analyze the features that define civil-military relations to identify how far the process of democratic consolidation has progressed since the Peace Accords, and which reforms have since been implemented. This will allow us to determine the extent to which civil-military relations in El Salvador have succeeded in converting the Armed Forces into a military administration that serves the State and society, because otherwise, the military would be granted a degree of autonomy and, perhaps, a level of power that would be unacceptable for democracy.
[ca] Objectius: Determinar la percepció de la imatge corporal dels universitaris de ciències de la salut, el nivell de distorsió, els canvis d'hàbits per a conservar-la o millorar-la i l'impacte en l'estat nutricional. Mètodes: Es va aplicar una enquesta transversal als alumnes de Ciències de la Salut de la Universitat de Lleida durant el curs 2009-2010, de 18 a 25 anys. L'enquesta va incloure el model CICAE per a la percepció de la imatge corporal, el test EAT-26 per a les actituds alimentàries i dos recordatoris del consum d'aliments de 24 hores, El grau de significació acceptat va ser de p <0.05. Resultats: Van respondre 306 alumnes. El 69,2% es van percebre més grassos del que realment estaven, en les dones el 75,0%. Els homes i les dones tenien diferents comportaments i actituds alimentàries. Ser dona és la variable que incrementa el risc de manera omnipresent.

[en] Aims: To determine the perception of body image, the level of distortion, changes of habits to conserve or improve it and the impact on nutritional status of undergraduate students of health sciences. Methods: A cross-sectional survey was administered to 18-25 years old undergraduate students of Health Sciences of the University of Lleida during the course 2009-2010. The survey included the CICAE model for the perception of body image, the EAT-26 test for eating attitudes, and two reminders of food consumption the previous 24 hours. The accepted significance level was p <0.05. Results: 306 students answered the surveys. 69.2% perceived themselves as thicker than they really were; in women this percentage was 75.0%. Men and women had different dietary behaviours and attitudes. Being a woman is the variable that increases the risk ubiquitously.